ལྗོངས་ཡོངས་གྲོང་ཚོའི་རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་ལ་སྐུལ་སྤེལ་གཏོང་བའི་ཁྲོད།རིམ་ཁག་ཏང་ཨུད་ཀྱིས་ཐོག་མཐའ་བར་གསུམ་དུ་ཆབ་སྲིད་ཀྱི་ཚད་གཞི་དེ་མི་སྣ་འདེམས་པའི་ཆ་རྐྱེན་གཙོ་བོར་རྩིས་ནས་ཚད་གཞི་དང་ཆ་རྐྱེན་ནན་པོ་སྲུང་བ་དང་།འགྲོ་ལུགས་ནན་པོ་བརྒྱུད་དེ་རིམ་པ་བསྟར་ཆགས་ངང་མི་དོན་བཀོད་སྒྲིག་ཇུས་གཞི་བཟོ་བ་དང་ཞིབ་དཔྱད་བྱས་པ་རེད།གྲོང་ཁྱེར༼ས་ཁུལ༽ཁག་གིས་ད་དུང་ཏང་ཡོན་ཕྱུག་འགྱུར་སྣེ་ཁྲིད་པ་དང་ལག་རྩལ་འཇོན་ཐང་ཅན།དམག་ཞབས་འཐིམ་པའི་དམག་མི།སྔོན་ཐོན་གཉིས་ལྡན་དུད་སྦྲེལ།ཕ་ཡུལ་དུ་ལོག་མཁན་སློབ་གྲྭ་ཆེ་འབྲིང་ཐོན་པའི་སློབ་མ་བཅས་ཀྱི་ཁྲོད་ནས་གྲོང་ཚོའི་ལས་བྱེད་པ་འདེམ་རྒྱུར་མཐོང་ཆེན་བྱས་པ་དང་།ས་ཆ་དེ་གའི་དཔལ་འབྱོར་གོང་འཕེལ་ལ་འཚམས་པའི་འཇོན་ཐང་ལྡན་པའི་ནང་སའི་མང་ཚོགས་བཅས་ཁྲོད་ནས་གྲོང་ཚོའི་ལས་བྱེད་འོས་འདེམས་བྱེད་རྒྱུར་མཐོང་ཆེན་བྱས་པ་རེད།དེ་དང་ཆབས་ཅིག་ལྗོངས་ཡོངས་ཀྱི་རིམ་ཁག་ཏང་རྩ་འཛུགས་ནས་ནུས་མེད་ཟབ་ཟོབ་ཀྱི་གཞི་རིམ་ཏང་རྩ་འཛུགས་ལ་བཅོས་སྒྲིག་བྱེད་རྒྱུ་དེ་གྲོང་ཚོའི་རྩ་འཛུགས་ཀྱི་སྐབས་བརྗེ་འདེམས་བསྐོའི་འགྲོ་ལུགས་ཐོག་མར་བརྩི་བ་དང་།བརྒྱ་ཆ་བཅུའི་བསྡུར་གྲངས་ལས་མི་དམའ་བའི་ཐོག་ནས་ལྡོག་རྩིས་བརྒྱུད་ནུས་མེད་ཟབ་ཟོབ་ཀྱི་གཞི་རིམ་ཏང་རྩ་འཛུགས་ལ་གཅིག་བསྡུས་བཅོས་སྒྲིག་བྱས་པས་ཕྱོགས་འགྱུར་རིམ་སྤོར་ཐུབ་ཚད་བརྒྱ་ཆ་བརྒྱ་ཟིན་པ་རེད།།